ທ.ນ. ຊູຈີ ພົບກັບ ປ. ທີ່ຖືກເລືອກໃໝ່ ຂອງເກົາຫຼີໃຕ້ (ສະໄລດ໌)
ການພົບປະກັນລະຫວ່າງ ນັກການເມືອງຍິງສອງຄົນ ທີ່ມີຊື່ສຽງທີ່ສຸດ ໃນເອເຊຍ ມີຂຶ້ນ ໃນຂະນະທີ່ທ່ານນາງ ອອງຊານ ຊູຈີ ເລີ້ມການຢ້ຽມຢາມເກົາຫລີໃຕ້ ເປັນເວລາ 5 ວັນ.
ຜູ້ນໍາຝ່າຍຄ້ານຂອງມຽນມາ ທ່ານນາງອອງຊານ ຊູຈີ ແລະປະ ທານາທິບໍດີ ທີ່ໄດ້ຮັບເລືອກໃໝ່ຂອງເກົາຫລີໃຕ້ ທ່ານນາງ Park Geun-Hye ໃຫ້ຄໍາ ໝັ້ນສັນຍາວ່າ ຈະເພີ້ມການຮ່ວມ ມື ລະຫວ່າງປະເທດທັງສອງໃຫ້ຫລາຍຂຶ້ນ ກວ່າເກົ່າໃນຂະນະ ທີ່ພວກທ່ານນາງພົບປະກັນໃນວັນອັງຄານມື້ນີ້ທີ່ກຸງໂຊລ ການ ພົບປະກັນລະຫວ່າງນັກການເມືອງຍິງສອງຄົນທີ່ມີຊື່ສຽງທີ່ສຸດ ໃນເອເຊຍ ໄດ້ມີຂຶ້ນໃນຂະນະທີ່ທ່ານນາງອອງຊານ ຊູຈີ ເລີ້ມ ການຢ້ຽມຢາມເກົາຫລີໃຕ້ເປັນເວລາ 5 ວັນ ຊຶ່ງເປັນການເດີນ ທາງຄັ້ງທໍາອິດ ຂອງທ່ານນາງ ໄປຍັງປະເທດດັ່ງກ່າວ ທ່ານນາງ Park ຊຶ່ງໃນເດືອນໜ້າຈະກາຍເປັນປະທານາທິບໍດີ ຜູ້ຍິງຄົນທໍາອິດຂອງເກົາຫລີໃຕ້ ໄດ້ກ່າວຕໍ່ຜູ້ນໍາປະຊາທິປະໄຕ ຂອງມຽນມາວ່າ ທ່ານ ນາງມີຄວາມມຸ້ງຫວັງ ທີ່ຈະໄດ້ເຮັດວຽກ ຮ່ວມກັນກັບທ່ານນາງ ເພື່ອຄວາມ ຢູ່ດີກິນດີຂອງປະຊາຊົນໃນປະເທດທັງສອງ ທ່ານນາງ ກ່າວວ່າ: “ຂ້າພະເຈົ້າຫວັງຢ່າງຍິ່ງວ່າ ພວກເຮົາຈະສາມາດເຮັດວຽກຮ່ວມກັນໃນ ການສ້າງຕັ້ງປະ ເທດໃຫ້ມີສິດເສລີພາບ ແລະມີຄວາມຜາສຸກຫລາຍຂຶ້ນຢູ່ເກົາຫລີໃຕ້ ແລະມຽນມາ ຕະຫລອດ ທັງຢູ່ທົ່ວພາກພື້ນເອເຊຍ ແລະ ທົ່ວໂລກ ໃນອະນາຄົດ ” ທາງດ້ານທ່ານນາງອອງຊານ ຊູຈີ ກໍໄດ້ເວົ້າວ່າ ທ່ານນາງຫວັງຢ່າງຍິ່ງວ່າ ມຽນມາຈະສາ ມາດຢູ່ໃນຖານະອັນດີກວ່າເກົ່າ ໃນການຊ່ວຍສົ່ງເສີມສັນຕິ ພາບ ແລະຄວາມອຸດົມສົມບູນ ຢູ່ບໍ່ພຽງແຕ່ໃນປະເທດຂອງທ່ານນາງ ແຕ່ຍັງຢູ່ທົ່ວໂລກນຳດ້ວຍ ກ່ອນໜ້ານັ້ນ ຜູ້ທີ່ເຄີຍໄດ້ຮັບລາງວັນໂນແບລຂະແໜງສັນຕິພາບທ່ານນີ້ ໄດ້ສົນທະນາ ຫາລື ເລື້ອງການຮ່ວມມືດ້ານການສຶກສາ ແລະການພັດທະນາເສດຖະກິດກັບປະທານາທິ ບໍດີ Lee Myung-bak ທີ່ກຳລັງຈະພົ້ນຈາກຕຳແໜ່ງນັ້ນ